Үкіметтің төтенше резервінен бөлінген 7,5 млрд теңге қайда жұмсалады?
"Үкіметтің төтенше резервінен бөлінген 7,5 млрд теңге қайда жұмсалады?" | "https://abai.kz/post/184936"
TITLE: Үкіметтің төтенше резервінен бөлінген 7,5 млрд теңге қайда жұмсалады?
URL: https://abai.kz/post/184936
META: "Үкіметтің төтенше резервінен бөлінген 7,5 млрд теңге қайда жұмсалады?" | "https://abai.kz/post/184936"
DATE: 04.07.2024
AUTHOR(s): Abai.kz
TOTAL WORDS: 220
TEXT: Биылғы су тасқыны кезінде Ақмола, Ақтөбе және Қостанай облыстарында бүлінген білім беру және сауықтыру нысандарын жөндеу және жаңаларын салу мақсатында Үкіметтің төтенше резервінен 7 533 026 230 теңге қаражат бөлу жоспарланып отыр. Бұл туралы Abai.kz хабарлайды. Қаражат аталған облыстардың әкімдігіне аударылады. Олар 1 желтоқсанға дейін қаражатты мақсатты игергені жөнінде есеп беруі тиіс. Қандай құрылыстар салынады Ақтөбе облысы: Мұғалжар ауданының Көтібар батыр ауылында "Көтібар батыр атындағы негізгі мектеп-бөбекжай-бала бақша кешені" КММ 60 орындық мектеп – 670 млн теңге; Мұғалжар ауданының Жағабұлақ ауылында "Балауса бөбекжай-бақшасы" МКҚК 100 орындық балабақша – 980 млн теңге; Ойыл ауданының Екпетал ауылында "Екпетал мектеп-балабақшасы" КММ 320 орындық мектеп – 2 414 764 954 теңге; Ойыл ауданының Екпетал ауылында "Екпетал мектеп-балабақшасы" КММ 150 орындық балабақша – 1 505 484 780 теңге; Ойыл ауданының Қаратал ауылында "Балбөбек" бөбекжай-бақшасы" МКҚК 60 орындық балабақша – 630 млн теңге. Қостанай облысы: Жангелді ауданы Көлқамыс ауылында "Айса Нұрманов атындағы негізгі орта мектебі " КММ 60 орындық мектеп – 869 749 400 теңге. Қандай нысандар жөнделеді Ақмола облысы: Атбасар ауданы, Атбасар қаласындағы №1 орта мектеп ғимаратының бірінші қабаты мен жертөлесі – 228 019 951 теңге. Атбасар ауданы, Сергеевка ауылында орналасқан Атбасар аудандық білім бөлімі жанындағы "Ишим" ауылдық сауықтыру кешені – 53 577 763 теңге. Жарқайың ауданы, Дережавинск қаласы, Пригородный ауылы мекенжайында орналасқан Абай атындағы орта мектеп – 181 429 382 теңге. Сурет: egemen.kz Abai.kz
